KISKŐRÖS VÁROS NÉMET NEMZETISÉGI
ÖNKORMÁNYZATA
Deutsche Nationalitätenselbstverwaltung der Stadt  Kiskőrös
Szám: 12-4/2023.
JEGYZŐKÖNYV

Készült:	Kiskőrös Város Német Nemzetiségi Önkormányzata 2023. július 4-én (kedd) 8:00 órai kezdettel megtartott üléséről

Az ülés helye:		Kiskőrösi Polgármesteri Hivatal Jegyzői irodája
			(6200 Kiskőrös, Petőfi Sándor tér 1.)

Jelen vannak:		Kincses Mihályné		a testület elnöke
Gyalog Ágnes			képviselő
Seidert Ladislaus		képviselő

dr. Turán Csaba			jegyző
Kőhegyiné Seres Anita		költségvetési referens
Chudi Barbara			jegyzőkönyvvezető	

Kincses Mihályné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Gyalog Ágnes képviselő legyen.

A testület a jegyzőkönyv hitelesítőjének 3 „igen” szavazattal Gyalog Ágnes képviselőt jelölte ki.

Ezt követően az elnök ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A testület a napirendet 3 „igen” szavazattal az alábbiak szerint fogadta el:


N A P I R E N D:


1.	AKTUÁLIS KÉRDÉSEK



1. napirend

AKTUÁLIS KÉRDÉSEK


Kincses Mihályné a testület elnöke  elmondta, hogy Kiskőrös Város Német Nemzetiségi Önkormányzata (a továbbiakban: Nemzetiségi Önkormányzat) támogatta a Kiskőrösi Evangélikus Középiskola német nemzetiségi nyelvet tanuló diákjainak programjait, rendezvényeit („Trachttag”; Theater jetzt! Pécs vendégjátéka Kiskőrösön; német nemzetiségi osztályok eljuttatása sváb településekre egynapos kirándulás keretében – Nemesnádudvar, Hajós, Császártöltés – utazás, belépők; negyedik osztályos nemzetiségi német nyelvet tanuló diákok jutalmazása). Az iskola a támogatások elszámolásáról a számlákat a Nemzetiségi Önkormányzat felé benyújtotta. 

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata a Nemzetiségi Önkormányzat költségvetéséből támogatott Kiskőrösi Evangélikus Középiskola részére céljelleggel juttatott összeg rendeltetésszerű felhasználását ellenőrizte és a határozat mellékletében foglaltak szerint elfogadja.”

Felelős:	a testület elnöke
Határidő:	értelemszerűen

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatokat hozta:

17/2023. sz. Német Nemzetiségi Önk. határozat


H A T Á R O Z A T


Kiskőrös Város Német Nemzetiségi Önkormányzata a Nemzetiségi Önkormányzat költségvetéséből támogatott Kiskőrösi Evangélikus Középiskola részére céljelleggel juttatott összeg rendeltetésszerű felhasználását ellenőrizte és a határozat mellékletében foglaltak szerint elfogadja.


Felelős:	a testület elnöke
Határidő:	értelemszerűen

Melléklet a 17/2023. sz. Német Nemzetiségi Önk. határozathoz

Kiskőrös Város Német Nemzetiségi Önkormányzata támogatási szerződések elszámolásai


	Sorszám
	Kedvezményezett neve
	Támogatás célja
	Támogatási szerződés iktatószáma
	Támogatás összege
	Elszámolás ideje

	1.
	Kiskőrösi Evangélikus Középiskola 
	Trachttag
	3786-3/2023. 
	80.000,-
	2023. augusztus 31. 

	2.
	Kiskőrösi Evangélikus Középiskola
	 Theater jetzt! Pécs vendégjátéka Kiskőrösön
	3789-3/2023.
	120.000,- 
	2023. augusztus 31.

	3.
	Kiskőrösi Evangélikus Középiskola 
	német nemzetiségi osztályok eljuttatása sváb településekre egynapos kirándulás keretében – Nemesnádudvar, Hajós, Császártöltés – utazás, belépők
	5158-3/2023.
	140.000,- 
	2023. augusztus 31.

	4.
	Kiskőrösi Evangélikus Középiskola
	negyedik osztályos nemzetiségi német nyelvet tanuló diákok jutalmazása
	5159-3/2023.
	40.000,- 
	2023. augusztus 31.






Kincses Mihályné a testület elnöke elmondta, hogy a Nemzetiségi Önkormányzat a NTAB-KP-1-2023/1-000362 azonosítószámú, Lépésről lépésre az anyaországba támogatási céllal, 800.000 ,- forint összegű támogatást nyert. A program megvalósításához 350.000 Ft összegű önerő biztosítását javasolja a testületnek.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata támogatja a 350.000 Ft összegű önerő biztosítását a NTAB-KP-1-2023/1-000362 azonosítószámú, Lépésről lépésre az anyaországba című pályázathoz kapcsolódóan.”

Felelős:	a testület elnöke
Határidő:	értelemszerűen

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatokat hozta:

18/2023. sz. Német Nemzetiségi Önk. határozat


H A T Á R O Z A T


Kiskőrös Város Német Nemzetiségi Önkormányzata támogatja a 350.000 Ft összegű önerő biztosítását a NTAB-KP-1-2023/1-000362 azonosítószámú, Lépésről lépésre az anyaországba című pályázathoz kapcsolódóan.


Felelős:	a testület elnöke
Határidő:	értelemszerűen




Kőhegyiné Seres Anita költségvetési referens elmondta, hogy  a Bethlen Gábor Alapkezelő Zrt. a HENTI/4293/2022.  iktatószámú és NTAB-KP-1-2023/1-000539 azonosító számú támogatói okirat alapján 700.000 Ft vissza nem térítendő támogatást kapott „Meséljünk németül” támogatási cél megvalósítása érdekében. A Működési célú bevételek megemelkednek 700.000 Ft-al, míg a működési célú kiadások is megemelkednek 700.000 Ft-al az alábbiak szerint: Működési támogatás (B16): + 700.000 Ft, személyi jellegű kiadások (K1): + 328.071 Ft, dologi kiadások (K3): + 371.929 Ft. A Lépésről lépésre az anyaországban című pályázathoz kapcsolódóan felmerülő többlet költséget az önkormányzat a 2023. évi költségvetés terhére biztosítja max. 350.000 Ft értékben.

A testület elnöke határozati javaslatként az alábbiakat fogalmazta meg:

1. „Kiskőrös Város Német Nemzetiségi Önkormányzata (a továbbiakban: Nemzetiségi Önkormányzat) a 2023. évi költségvetésének
költségvetési bevételeit		3.914.832,- forintban
finanszírozási bevételeit	 	304.324,- forintban
költségvetési kiadásait		4.219.156,- forintban

állapítom meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint.

2. A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványából képződött, felhasználása az előző évi kötelezettségvállalásoknak megfelelően történik.

3. A 2/2023.(II.14.) sz. Német Nemzetiségi Önkormányzati határozat 1., 2., 3., mellékletei e határozat 1., 2., 3. mellékleteire módosulnak.”


Felelős:	a testület elnöke
Határidő:	azonnal 

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatokat hozta:

19/2023. sz. Német Nemzetiségi Önk. határozat


H A T Á R O Z A T


1. Kiskőrös Város Német Nemzetiségi Önkormányzata (a továbbiakban: Nemzetiségi Önkormányzat) a 2023. évi költségvetésének
költségvetési bevételeit		3.914.832,- forintban
finanszírozási bevételeit	 	304.324,- forintban
költségvetési kiadásait		4.219.156,- forintban

állapítom meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint.

2. A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványából képződött, felhasználása az előző évi kötelezettségvállalásoknak megfelelően történik.

3. A 2/2023.(II.14.) sz. Német Nemzetiségi Önkormányzati határozat 1., 2., 3., mellékletei e határozat 1., 2., 3. mellékleteire módosulnak.


Felelős:      	a testület elnöke
Határidő:   	azonnal


Mellékletek a jegyzőkönyvhöz csatolva.

 

További kérdés, hozzászólás nem volt, így Kincses Mihályné elnök az ülést 8:20 órakor bezárta.


Kmf.





	Kincses Mihályné	                           Gyalog Ágnes
	a testület elnöke                             		jegyzőkönyv-hitelesítő



Chudi Barbara
jegyzőkönyvvezető

